China-Zentrum

China-Zentrum er et institutt opprettet i Tyskland i 1988 som har til formål å fremme kulturell og religiøs utveksling og gjensidig kunnskap mellom Kina og Vesten. Instituttet, som har sitt tilhold i Sankt Augustin nær Bonn i Tyskland, er katolsk, og har som medlemmer katolske hjelpeorganisasjoner, ordener og bispedømmer i Tyskland, Østerrike, Sveits og Italia. 

Instituttet utgir tidsskriftet China Heute og en rekke bøker om religion og kirke i Kina, og er i besittelse av en enestående omfattende bok- og tidsskriftssamling om samme emnefelter. Biblioteket er knyttet til det tilliggende partnerinstituttet Monumenta Serica.  

China-Zentrum opprettholder variert og bred kontakt med kirken og andre innretninger i Folkerepublikken Kina, Hongkong, Macao og Taiwan. 

Kategori:Sinologi
Kategori:1988 i Vest-Tyskland